О Б Р А З Л О Ж Е Њ Е

 Надзорни одбор Јавног предузећа за стамбене услуге „Нишстан“ Ниш је на седници одржаној 29.05.2017. године донео Одлуку о расподели добити за 2016. годину, број 01-3218/8 од 29.05.2017. године и исту доставио оснивачу ради добијања сагласности, а у складу са члан 22. Закона о јавним предузећима (''Службени гласник РС '', бр. 15/2016 ) и члана 38. Одлуке о усклађивању пословања Јавног предузећа за стамбене услуге ''Нишстан'' Ниш са Законом о јавним предузећема ( ''Службени лист Града Ниша'', број 135/2016 и 39/2017) .

 Јавно предузећe за стамбене услуге „Нишстан“ Ниш је у пословној 2016. години пословало са оствареним укупним приходом од 190.456.373,05 динара и расходима од 190.137.121,61 динара тако да је остварена добит у износу од 319.251,44 динара.

 Начин расподеле остварене добити у Јавном предузећу регулисано је чланом 58. Закона о јавним предузећима, као и чланом 38. Одлуке о усклађивању пословања Јавног предузећа за стамбене услуге ''Нишстан'' Ниш са Законом о јавним предузећема , тако да се део средстава по основу добити усмерава оснивачу и уплaћује на рачун прописан за уплату јавних прихода, односно за повећање основног капитала , резерве или за друге намене , у складу са законом , актима оснивача и одлуком.

 Распоређивање добити регулисано је чланом 270. Закона о привредним друштвима ("Службени гласник РС", број 36/2011, 99/2011, 83/2014 –др. Закони и 5/2015) и то по следећем редоследу:

 1. За покриће губитка из ранијих година;

 2. За резерве, ако су оне предвиђене посебним законом (законске резерве).

 Ако након распоређивања добити за покриће губитка и издвајања за законске резерве преостане део добити, исти се дели за друге намене у складу са одлуком надлежног органа.

 Јавно предузећe за стамбене услуге „Нишстан“ Ниш је према Пореском билансу на дан 31.12.2012.године исказало губитак у износу од 189.837.297,00 динара .

 Како је, на основу Извештаја о пословању са финансијским извештајем за 2016.годину утврђено да је непокривени губитак предузећа већи од остварене добити, Надзорни одбор је донео одлуку да се остварена добити за 2016.годину у целом износу усмери на покриће дела губитка из предходних година.

 Имајући у виду да Одлука о расподели добити за 2017. годину, број 01-3218/8 од 29.05.2017. године коју је донео Надзорни одбор Јавног предузећа за стамбене услуге „Нишстан“ Ниш , садржи све неопходне елементе, Градска управа Града Ниша, Секретаријат за имовинско правне послове предлаже доношење решења као у диспозитиву.

 СЕКРЕТАР

 Анђелија Стаменковић, дипл. правник